[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Kontserdisaalis: ERSO Saksa kevad Reinvere uudisteosega"}, {"text_idx": "#000005", "text": "Eesti Riiklikku Su\u0308mfooniaorkestrit juhatab sel kontserdil dirigent Mihkel Ku\u0308tson, kes peamiselt tegutsenud teatridirigendina ning on olnud Vanemuise teatri muusikajuht, Hannoveri Riigiteatri esimene kapellmeister, Schleswig-Holsteini teatri peadirigent ning alates 2012. aastast Krefeldi ja Mo\u0308nchengladbachi teatri ning selle orkestri Niederrheinische Sinfoniker peadirigent."}, {"text_idx": "#000006", "text": "Mihkel Ku\u0308tson meenutab, et tema esimene ma\u0308lestus Ju\u0308ri Reinverest kui heliloojast ulatub kooliaega, mil Muusikakeskkooli esimestes klassides toimus o\u0303pilasloomingu konkurss: \"Esitusele tuli u\u0308ks minu klaveriteos ja Ju\u0308ri Reinvere oopused, mille po\u0303hjal oli juba alust arvata, et sellest poisist vo\u0303iks helilooja saada, vastupidiselt minule, kes ma heliloominguga tegelesin kooliajal, kuid oma va\u0308ljakutsed leidsin hiljem mujal.\""}, {"text_idx": "#000007", "text": "ERSO kontserdil ko\u0303lab esiettekandes Ju\u0308ri Reinvere uudisteos \"Enne kui Leviathan a\u0308rkab. Su\u0308mfoonilised ma\u0308rkmed\". Jan Brachmanni kirjutab teose kommentaariks, et Ju\u0308ri Reinvere on alates oma varasest teosest \"Liivale kirjutatud\" (2001) ikka ja ja\u0308lle tegelenud su\u0308mfooniaorkestriga: \"Tema mo\u0303lemas ooperis \u2013 \"Puhastus\" (2012) ja \"Peer gynt\" (2014) \u2013 on suure koosseisuga orkester mitte ainult osa dramaatilisest tegevusest, vaid mitmel puhul ka meedium, milles kajastuvad tegelaste olulised psu\u0308hholoogilised protsessid. Pa\u0308rast oopereid ja eleegiat \"Norilsk. Taevased nartsissid\" ko\u0303neha\u0308a\u0308lele ja orkestrile tekkis Reinverel soov po\u0308o\u0308rduda taas puhta, ilma so\u0303nalise tekstita orkestrimuusika poole. \"Enne kui Leviaatan a\u0308rkab. Su\u0308mfoonilised ma\u0308rkmed\" on seejuures lu\u0308hikeste ajavahemike tagant loodud helito\u0308o\u0308de reas juba kolmas, mis on kirjutatud suurele orkestrile. Esimene oli Go\u0308teborgi Su\u0308mfoonikute tellimusel loodud \"Through a Lens Darkly\" \u2013 esiettekanne 2018. aasta veebruaris \u2013, millele ja\u0308rgnes sama aasta augustis Paavo Ja\u0308rvi ja Eesti Festivaliorkestri esituses ko\u0303lanud \"... ja va\u0308simus o\u0303nnest nad tantsima viis\". (Saksa keelest to\u0303lkinud Kristel Pappel)"}, {"text_idx": "#000008", "text": "Ju\u0308ri Reinvere u\u0308tleb kontserdipa\u0308eva eel Eesti Pa\u0308evalehele antud intervjuus: \"Ro\u0303o\u0303mustangi praegu, et pa\u0308rast umbes ku\u0308mneaastast ajavahemikku, kus ko\u0303ik mu teosed olid seotud teksti vo\u0303i lavaga, kuulub \"Enne kui Leviaatan a\u0308rkab\" teoste hulka, mis on puhas muusika.\""}, {"text_idx": "#000009", "text": "Kontserdil soleerib kahel korral saksa plaadikriitikute auhinna Echo Klassik pa\u0308lvinud viiuldaja Linus Roth, keda iseloomustab neemeja\u0308rvilik kirg avastada ja publiku ette tuua muusikaloos teenimatult varju ja\u0308a\u0308nud heliloojaid. Erilise pu\u0308hendumusega suhtub ta poola-juudi pa\u0308ritolu helilooja Mieczys\u0142aw Weinbergi loomingu tutvustamisse. Esimest korda tuleb tema soleerimisel Eestis ettekandele Weinbergi viiulikontsert, mida Roth ja dirigent Ku\u0308tson on esitanud erinevate orkestritega ja teose ka salvestanud.Ta\u0308navu mo\u0308o\u0308dub 100 aastat Weinbergi su\u0308nnist. Tema muusika taassu\u0308nd sai hoo sisse alles 2010. aastal Bregenzi festivalil, kus esitati helilooja ooperit \"Die Passagierin\"."}, {"text_idx": "#000010", "text": "Linus Roth jo\u0303udis Weinbergi muusikani ligi 10 aastat tagasi ja seda ta\u0308iesti juhuslikult: \"Mul paluti osaleda tema klaveritrio ettekandel. Kui ma selle ajani ei olnud midagi kuulnud ei Weinbergist ega tema muusikast, siis sellest esimesest kohtumisest peale on mind paelunud tema muusika energia ja intensiivsus, selle o\u0303rnus ja la\u0308bipaistvus. Lummatuna hakkasin otsima rohkem infot tema elu ja loomingu kohta. Olin s\u030cokeeritud, avastades kui palju muusikat on ta loonud viiulile.\""}, {"text_idx": "#000011", "text": "Kontserdio\u0303htu avateosena ko\u0303lab suure saksa helilooja Richard Wagneri su\u0308mfooniline poeem \"Siegfriedi idu\u0308ll\", mis tegelikkuses ei pidanudki kunagi avalikkuse ette jo\u0303udma, sest Wagner komponeeris selle salaja 1870. aastal oma abikaasale Cosimale su\u0308nnipa\u0308evaks ja jo\u0303uludeks ning poja Siegfriedi su\u0308nni puhul."}, {"text_idx": "#000016", "text": "09.04.2019 19:00Ta\u0308na kontserdisaalis. To\u0303nu Ko\u0303rvitsa autorikontsert \"Hu\u0308mn sinisele taevale\""}, {"text_idx": "#000019", "text": "05.04.2019 19:05Kontserdisaalis: o\u0303ppurite kontsert Kivima\u0308e virtuoosid 2019"}, {"text_idx": "#000020", "text": "03.04.2019 19:05Kontserdisaalis. Clara maraton Berwaldhallenis"}, {"text_idx": "#000024", "text": "Alates 02.04.2020 kuvab ERR kommenteerija ta\u0308isnime."}, {"text_idx": "#000025", "text": "Klassikaraadio toob kuulajateni su\u0308damliku reportaaz\u030ci aasta kooli tiitlit kandvast Metsku\u0308la algkoolist, kus astus u\u0308llatuso\u0303petajana laste ette Andres Ko\u0303pper ehk NOE\u0308P. Veel uurime, kuidas mo\u0303jutavad haridusreofrmid meie laulupeoliikumist. Saate autor on Lisete Velt. Kuulmiseni laupa\u0308eval, 23. septembril kell 9."}, {"text_idx": "#000026", "text": "Kunstiministeerium: Uued ta\u0308navad, uued jahimaad"}, {"text_idx": "#000027", "text": "Kontserdisaalis: Gustav Mahleri suurejooneline \"U\u0308lesto\u0303usmissu\u0308mfoonia\""}, {"text_idx": "#000033", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000034", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]